Bekende Karoo kunstenaar sterfJan Schoeman, of Outa Lappies soos hy beter bekend was, is op 6 Julie oorlede nadat hy brandwonde opgedoen het. Schoeman (87) se bekende laslappiesjas het aan die brand geraak terwyl hy vuurgemaak het. Volgens berigte het Schoeman 80% brandwonde oor sy lyf opgedoen. Hy het vuurgemaak om water te kook toe die voorval plaasgevind het. Schoeman was een van die bekendste kunstenaars en persoonlikhede van die Klein-Karoo. Dit was veral besoekers aan Prins Albert wat dalk al vir die man in lappies klere raakgesien het. Hy het ŉ karretjie met ŉ rits klein karretjies agter hom aangetrek. Die Prins Albert kultuurstigting beplan om ŉ museum op te rig by die spoorweghuisie op Prins Albertweg-stasie waar sy werke uitgestal sal word. Schoeman word oorleef deur sy drie kinders.